Sean Hannity

Sean Patrick Hannity (født 20. desember 1961 i New York) er en amerikansk høyreorientert radiovert og programleder for TV som siden 1996 har vært en av programlederne på aktualitetsprogrammet Hannity & Colmes på Fox News.

Hannity startet sin mediekarriere i 1989 som radiovert på studentradiokanalen KCSB-FM etter å ha avbrutt studier ved New York University. I 1992 ble han talkshowvert på radiokanalen WVNN i Alabama og var der helt til han i 1996 gikk til Fox News for å være programleder (sammen med Alan Colmes) for Hannity & Colmes. Hannity har gjennom programmet gitt uttrykk for sitt konservative og høyreorienterte ståsted, som forøvrig har stått i en viss kontrast til den mer liberale Colmes.

Hannity har skrevet to bøker: Let Freedom Ring: Winning the War of Liberty Against Liberalism (2002) og Deliver Us From Evil: Defeating Terrorism, Despotism, and Liberalism (2004).

Privatliv 
Hannity har siden 1993 vært gift med Jill Rhodes Hannity. De har to barn, Patrick og Merri Kelly Hannity.

Referanser

Eksterne lenker 
 
 
 
 

Fox News
Programledere fra USA
Journalister fra USA
Journalister tilknyttet Fox
Personer fra USA av irsk opphav
Personer fra New York City